
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx nr.86/2018
AVIZ

asupra proiectului Legii manualului şcolar

În conformitate cu prevederile art.95 și 115 din Regulamentul Camerei Deputaţilor republicat, Biroul permanent a trimis, Comisiei pentru tehnologia informaţiei şi comunicaţiilor, spre avizare, în procedură de urgență, proiectul Legii manualului şcolar (PLx nr.86/2018).

Proiectul de lege are ca obiect de reglementare regimul manualului şcolar de bază în învăţământul preuniversitar, ca bun de interes public.


Consiliul Legislativ a avizat favorabil inițiativa legislativă, cu observaţii şi propuneri, conform avizului nr. 1072/12.12.2017.

Consiliul Economic și Social a avizat favorabil proiectul de act normativ, conform avizului nr. 5935/12.12.2017.


În conformitate cu prevederile art.75 alin.(1) din Constituția României, republicată, Camera Deputaților este prima Cameră sesizată.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut proiectul de lege şi au hotărât, cu majoritate de voturi (7 voturi pentru și 2 abțineri) a membrilor prezenţi, avizarea favorabilă a acestuia. 
 PREŞEDINTE,  

Cătălin Drulă

